RESOLUCIÓN do 17 de marzo de 2023 pola que se dá publicidade da relación de persoas beneficiarias de varios programas de axudas para a adquisición de vivenda, concedidas ao abeiro das convocatorias realizadas no ano 2022.
Instituto Galego da Vivenda e Solo — III. Outras disposicións — 28/03/2023

De conformidade co disposto no artigo 17 da Lei 1/2016, do 18 de xaneiro, de transparencia e bo goberno, así como no artigo 15 da Lei 9/2007, do 13 de xuño, de subvencións de Galicia,
Dar publicidade das relacións das persoas beneficiarias e do importe das axudas concedidas polo Instituto Galego da Vivenda e Solo (en diante, IGVS), con cargo aos orzamentos xerais da Comunidade Autónoma de Galicia para o ano 2022, derivadas das resolucións de convocatoria dos programas que a seguir se mencionan:
I. Subvencións para a adquisición de vivenda do Plan estatal de vivenda 2022-2025.
a) Norma reguladora da convocatoria: Resolución do 1 de agosto de 2022 pola que se convocan as axudas para a adquisición de vivenda do Plan estatal de vivenda 2022-2025 para o ano 2022 (código de procedemento VI435A).
b) Aplicación orzamentaria: 08.81.451B.780.0.
c) Crédito orzamentario: 3.177.206,60 €.
d) Persoas destinatarias: persoas físicas maiores de idade e menores de 35 anos, incluída esta idade, que subscribisen a partir do 1 de xaneiro de 2022 un contrato privado ou unha escritura pública de adquisición dunha vivenda situada nun concello pertencente ao territorio da Comunidade Autónoma de Galicia de menos de 10.000 habitantes, e cuxo prezo sexa igual ou inferior a 120.000 €.
e) Finalidade: fomentar a adquisición de vivenda en concellos de menos de 10.000 habitantes por persoas menores de 35 anos, incluída esta idade.
f) Persoas beneficiarias e importe da axuda concedida a cada unha delas en €:
II. Subvencións para a adquisición de vivenda en centros históricos.
a) Norma reguladora da convocatoria: Resolución do 12 de xaneiro de 2022 pola que se convocan para o ano 2022 as axudas para a adquisición de vivenda nos centros históricos (código de procedemento VI400A).
b) Aplicación orzamentaria: 08.81.451B.780.2.
c) Crédito orzamentario: 650.000 €.
d) Persoas destinatarias: persoas físicas maiores de idade que subscribisen a partir do 1 de xaneiro de 2022 un contrato privado ou unha escritura pública de adquisición dunha vivenda situada no ámbito dun centro histórico dos citados no anexo da Orde do 1 de marzo de 2018, pola que se determinan os centros históricos para os efectos das deducións previstas no número 14 do artigo 5 e nos números 6 e 7 do artigo 13.ter do texto refundido das disposicións legais da Comunidade Autónoma de Galicia en materia de tributos cedidos polo Estado, aprobado polo Decreto lexislativo 1/2011, do 28 de xullo.
e) Finalidade: fomentar a adquisición de vivenda nos centros históricos.
f) Persoas beneficiarias e importe da axuda concedida a cada unha delas en €:
III. Subvencións para a adquisición de vivenda protexida.
a) Norma reguladora da convocatoria: Resolución do 11 de xaneiro de 2022 pola que se convocan para o ano 2022 as axudas para a adquisición de vivendas protexidas (código de procedemento VI420C).
b) Aplicación orzamentaria: 08.81.451B.780.4.
c) Crédito orzamentario: 1.357.793,40 €.
d) Persoas destinatarias: persoas físicas maiores de idade adquirentes ou adxudicatarias en primeira transmisión dunha vivenda de protección autonómica de réxime xeral ou especial de nova construción ou procedente da rehabilitación cualificada definitivamente na data de publicación da convocatoria, e que subscribisen con posterioridade ao 1 de xaneiro de 2022 un contrato privado ou, de ser o caso, unha escritura pública de compravenda.
e) Finalidade: facilitar o acceso á propiedade das vivendas de protección autonómica de réxime xeral ou especial de nova construción ou procedente da rehabilitación e dinamizar o sector da construción, propiciando a saída ao mercado deste tipo de vivendas.
f) Persoas beneficiarias e importe da axuda concedida a cada unha delas en €:
Santiago de Compostela, 17 de marzo de 2023